ผู้ค้าลอตเตอรี่ รวมตัวขอเลื่อน วันหวยออก ผลกระทบจาก โควิด-19
กลุ่มผู้ค้าลอตเตอรี่ รวมตัวเรียกร้องขอเลื่อน วันหวยออก งวดวันที่ 1 เม.ย. 2563 เนื่องจากผลกระทบจากเชื้อไวรัส โควิด- 19 จากวิกฤติสถานการณ์แพร่ระบาดเชื้อไวรัส โควิด-19 ส่งผลกระทบอย่างกว้างขวางทางด้านสังคมและเศรษฐกิจโดยเฉพาะอย่างยิ่งอาชีพการค้าสลากซึ่งเป็นสินค้าที่มีกำหนดเวลาจำหน่ายและจะหมดมูลค่าลงเมื่อถึงกำหนดเวลาคือวันออกสลากประกอบกับสลากเป็นสินค้าที่ขายขาดและทางสำนักงานสลากกินแบ่งรัฐบาลยังไม่มีมาตรการที่เยียวยาผู้จำหน่ายสลากในขณะนี้ทางด้าน นายอำนวย กลิ่นอยู่ ประธานสมาพันธ์คนพิการผู้ค้าสลากประเทศไทย กล่าวว่า ในทางกลับกันผู้จำหน่ายสลากจึงตกเป็นผู้แบกรับภาระดังกล่าวอันเป็นผลจากวิกฤติครั้งนี้ ประกอบกับคณะกรรมการอำนวยการศูนย์บริหารสถานการณ์การแพร่ระบาดของเชื้อไวรัสโควิด-19 โดยกำหนดมาตรการเพื่อแก้ไขปัญหาซึ่งส่งผลให้ผู้จำหน่ายไม่สามารถออกจำหน่ายได้ตามปกติส่งผลให้ผู้มีอาชีพค้าสลากนับ 100000 ชีวิตหลายแสนครอบครัวได้รับผลกระทบทางเศรษฐกิจจากวิกฤติในครั้งนี้อย่างไรก็ตาม พวกเราพร้อมและยินดีในการปฏิบัติตามและเห็นด้วยกับมาตรการต่างๆ ที่ออกมาในการแก้ไขปัญหาการแพร่ระบาดของเชื้อไวรัสดังกล่าว ในขณะเดียวกันมีแนวร่วมสมาพันธ์คนพิการผู้ค้าสลากประเทศไทย จึงขอวิงวอนให้หน่วยงานทุกภาคส่วนให้ความร่วมมือเพื่อฝ่าวิกฤติไปด้วยกันดังนั้น เพื่อเป็นการร่วมกันแก้ไขปัญหาที่ได้รับผลกระทบจากวิกฤตินี้แนวร่วมสมาพันธ์คนพิการผู้ค้าสลากประเทศไทยขอเสนอแนวทางอันเป็นการแก้ไขปัญหาผลกระทบต่อผู้มีอาชีพค้าสลากอย่างเร่งด่วน1. ขอให้คณะกรรมการสลากกินแบ่งรัฐบาลออกมาตรการช่วยเหลือเยียวยาผู้จำหน่ายสลากโดยมีมติเลื่อนการออกสลากงวดวันที่ 1 เมษายน 2563 ออกไปก่อน2. ขอให้ลดจำนวนสลากที่ซื้อจองและคืนเงินค่าสลากจองของงวดประจำวันที่ 16 เมษายน 2563 ให้กับผู้จำหน่ายที่ประสงค์ขอคืนเงินจองต่อไป3. ขอให้ผู้ที่จำหน่ายสลากจำหน่ายสลากด้วยความระมัดระวังเพื่อป้องกันการติดเชื้อหรือแพร่เชื้อให้กับประชาชนหรือผู้ที่เกี่ยวข้อง แล้วขอให้หน่วยงานที่รับผิดชอบประชาสัมพันธ์ถึงวิธีการป้องกันอย่างถูกวิธี.
กลุ่มผู้ค้าลอตเตอรี่ รวมตัวเรียกร้องขอเลื่อน วันหวยออก งวดวันที่ 1 เม.ย. 2563 เนื่องจากผลกระทบจากเชื้อไวรัส โควิด-19 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,หวย,หวยไทยรัฐ,เลื่อนวันหวยออก,ข่าวทั่วไป